ได้งานใหม่แล้ว บอร์จีส รับงาน ปธ.เทคนิคพลังเพลิง
พลังเพลิง พีทีที ระยอง เสริมความพร้อมด้านทีมงานในสนาม ด้วยการดึงผู้ฝึกสอนมากประสบการณ์ โจเซ อัลเวส บอร์จีส นั่งตำแหน่งประธานเทคนิคสโมสรฯ โดยจะทำงานร่วมกับหัวหน้าผู้ฝึกสอน อ.พยงค์ ขุนเณร เพื่อพายอดทีมของ จ.ระยอง ให้ขึ้นชั้นสู่ลีกสูงสุดหลังจบฤดูกาลนี้,วันที่ 22 พ.ค. 58 พลังเพลิง พีทีที ระยอง ทีมในศึกฟุตบอลยามาฮ่า ลีกวัน ได้บรรลุข้อตกลงเรื่องแนวทางในการพัฒนาทีม และเงื่อนไขส่วนตัวกับกุนซือเลือดบราซิเลียน โจเซ อัลเวส บอร์จีส ซึ่งพาสโมสรบีอีซี เทโรศาสน คว้าแชมป์โตโยต้า ลีก คัพ 2014 ให้เข้ามาเป็นส่วนหนึ่งกับทีมงานของสโมสรฯ ตำแหน่งประธานเทคนิค ในฐานะที่มีประสบการณ์การทำทีมในประเทศไทยกับหลายสโมสร และเข้าใจวัฒนธรรมประเพณีเมืองไทย รวมทั้งรู้จักนักเตะไทย และผู้เล่นในลีกอาชีพไทยเป็นอย่างดี เพราะอยู่เมืองไทยมาแล้วกว่า 10 ปี,สำหรับการนั่งแท่นตำแหน่งสำคัญของทีม พลังเพลิง จะเปิดโอกาสให้กุนซือวัย 56 ปี ได้รับผิดชอบภาพรวมของทีม และเป็นส่วนหนึ่งในการซื้อขายผู้เล่น ไปจนถึงการบริหารจัดการดูแลทีม โดยเฉพาะในแขนงวิทยาศาสตร์การกีฬา, เวชศาสตร์การกีฬา และ โภชนาการ เพื่อยกระดับทีมพีทีที ระยอง ให้ขึ้นไปทัดเทียมกับทีมชั้นนำของประเทศ,นอกจากนี้ อดีตกุนซือที่เคยคุมทัพถึง 7 สโมสรในเมืองไทย ยังจะทำหน้าที่ให้คำปรึกษาหัวหน้าสตาฟฟ์โค้ช อ.พยงค์ ขุนเณร ในเรื่องแท็กติก และการทำทีมอีกด้วย เพื่อช่วยแบ่งเบาภาระ และส่งเสริมการทำงานของยอดโค้ชไทย รวมถึงนักเตะให้ทำงานได้อย่างมีประสิทธิภาพมากขึ้น,หลังบรรลุข้อตกลงกับยอดโค้ชดีกรีพาทีมยาสูบคว้าแชมป์ไทยลีก 2004/05 มาแล้ว โดยนายสุพัฒนพงษ์ พันธ์มีเชาว์ ประธานสโมสรพีทีที ระยอง เปิดเผยว่า สโมสรฯ มีความยินดีเป็นอย่างยิ่งที่ได้บุคลากรที่มีความรู้ ความสามารถ และประสบการณ์ในการทำทีมฟุตบอลระดับสูงอย่าง โจเซ อัลเวส บอร์จีส เข้ามาเป็นส่วนหนึ่งของทีม และครอบครัวพลังเพลิง,ทีมพีทีที ระยอง มองว่า หลังจากเปิดฤดูกาลมา 13 นัด และทำผลงานอยู่ในอันดับ 14 ของตาราง โดยมี 16 คะแนนห่างจากโซนขึ้นชั้นเพียง 6 คะแนน เรามีความจำเป็นต้องเสริมทีม ไม่เฉพาะในแง่ตัวผู้เล่นที่เลก 2 จะต้องเติมทัพเพิ่มเข้ามาอีกแน่ๆ แต่ยังต้องเพิ่มในส่วนทีมงานสตาฟฟ์โค้ชด้วยเช่นกัน ประสบการณ์ของบอร์จีส และความคุ้นเคยกับฟุตบอลไทย นับจากเริ่มคุมทีมยาสูบเมื่อ 11 ปีที่แล้ว และไม่เคยห่างหายจากวงการฟุตบอลไทย จะเป็นเสมือนจิ๊กซอว์ชิ้นสำคัญที่จะช่วยให้เป้าหมายการขึ้นชั้นของเรามีความเป็นไปได้มากขึ้น นายสุพัฒนพงษ์ กล่าว,ประธานสโมสรพีทีที ระยอง กล่าวอีกว่า การเข้ามาของบอร์จีส จะเข้ามาเสริมโค้ชพยงค์ และช่วยเติมเต็มในสิ่งที่เราได้ร่วมหารือกันแล้วว่า ทีมอาจจะมีช่องว่างในการพัฒนาได้อยู่ อาทิ วิทยาศาสตร์การกีฬา, เวชศาสตร์กีฬา และโภชนาการ รวมไปถึงการให้คำแนะนำ อ.พยงค์ ในการทำทีม ซึ่งสโมสรรู้สึกตื่นเต้น ยินดี เป็นเกียรติ และรอคอยการทำงานร่วมกับ โจเซ อัลเบส บอร์จีส และหวังว่า แฟนๆ พลังเพลิงจะคอยให้การต้อนรับ เป็นกำลังใจประธานเทคนิคของทีม และติดตามผลงานของสโมสรฯ ต่อไปนะครับ,ด้าน บอร์จีส ได้กล่าวถึงการเข้ามาร่วมงานกับพีทีที ระยอง ว่า ผมรู้สึกดีใจที่จะมีโอกาสได้เข้ามาสู่ชายคา พีทีที ระยอง สโมสรแห่งนี้มีความพร้อมและศักยภาพในการก้าวไปสู่ความสำเร็จได้ในอนาคตไม่เฉพาะเพียงแค่ขึ้นชั้นในซีซั่นนี้ ผมต้องขอขอบคุณผู้บริหาร พีทีที ระยอง ที่เชิญผมมาพูดคุย และเปิดโอกาสให้เข้ามาทำงานด้วยกัน ผมจะตอบแทนด้วยการทำงานอย่างดีที่สุด และมอบสิ่งที่ดีที่สุดที่ผมมีในตัวให้กับสโมสรแห่งนี้,สำหรับทัพ พลังเพลิง ขณะนี้อยู่ในช่วงเก็บตัวปิดเบรกประมาณ 1 เดือน เพื่อหลีกทางให้กับทีมชาติไทยทั้งชุดใหญ่ และซีเกมส์ ได้เตรียมความพร้อม โดยรายละเอียดการเก็บตัว อุ่นเครื่อง และข่าวสารความเคลื่อนไหวต่าง ๆ ของทีมสามารถติดตามได้ที่ช่องทางสโมสรฯ www.pttry.net และ facebook.com/pttry,*******************************,ประวัติ โจเซ อัลเวส บอร์จีส,ชื่อ : โจเซ อัลเวส บอร์จีส (Jose Alves Borges),สัญชาติ : บราซิล,วัน เดือน ปีเกิด : 12 ต.ค. 1958 (56 ปี),ประวัติการทำงานที่สำคัญ,2013 - 2014 : หัวหน้าสตาฟฟ์โค้ช สโมสร บีอีซี เทโรศาสน,2013 : หัวหน้าสตาฟฟ์โค้ช สโมสร บีบีซียู เอฟซี,2011 - 2012 : หัวหน้าสตาฟฟ์โค้ช สโมสร ยาดานาบอน (ทีมชั้นนำ ลีก เมียนมา),2011 : ผู้อำนวยการเทคนิคทีมเยาวชน สโมสร เอสซีจี เมืองทอง ยูไนเต็ด,2010 : หัวหน้าสตาฟฟ์โค้ช สโมสร ทีทีเอ็ม พิจิตร,2009 : หัวหน้าสตาฟฟ์โค้ช สโมสรราชประชา,2006 - 2007 : หัวหน้าสตาฟฟ์โค้ช สโมสรการไฟฟ้าส่วนภูมิภาค,2004 - 2006 : หัวหน้าสตาฟฟ์โค้ช สโมสรพนักงานยาสูบ,2000 - 2003 : ทีมงานสตาฟฟ์โค้ช สโมสร เซา เปาโล,1998 - 1999 : หัวหน้าสตาฟฟ์โค้ช สโมสร เซี่ยงไฮ้ เสิ่นหัว,1997 - 1998 : หัวหน้าสตาฟฟ์โค้ช สโมสร ปาเลสตรา เอสบี,เกียรติประวัติความสำเร็จในตำแหน่งหัวหน้าผู้ฝึกสอนที่สำคัญ,2014 : แชมป์ฟุตบอล โตโยต้า ลีก คัพ 2014 กับสโมสร บีอีซี เทโรศาสน,2014 : หัวหน้าสตาฟฟ์โค้ชยอดเยี่ยมประจำเดือนพฤษภาคม โตโยต้า ไทยพรีเมียร์ลีก 2014,2012 : หัวหน้าสตาฟฟ์โค้ชยอดเยี่ยมประจำเดือนพฤษภาคม เมียนมา เนชั่นแนล ฟุตบอล ลีก 2012,2006 : แชมป์ฟุตบอลถ้วยพระราชทาน ก.,2004 - 2005 : หัวหน้าสตาฟฟ์โค้ชยอดเยี่ยมไทยพรีเมียร์ลีก,2004 - 2005 : แชมป์ไทยพรีเมียร์ลีก 2004 - 2005
พลังเพลิง พีทีที ระยอง เสริมความพร้อมด้านทีมงานในสนาม ด้วยการดึงผู้ฝึกสอนมากประสบการณ์ โจเซ อัลเวส บอร์จีส นั่งตำแหน่งประธานเทคนิคสโมสรฯ โดยจะทำงานร่วมกับหัวหน้าผู้ฝึกสอน อ.พยงค์ ขุนเณร เพื่อพายอดทีมของจ.ระยอง
โจเซ อัลเวส บอร์จีส,พลังเพลิง,พีทีที ระยอง,พยงค์ ขุนเณร,สุพัฒนพงษ์ พันธ์มีเชาว์,ยามาฮ่า ลีกวัน,ฟุตบอลไทย,ข่าว,ข่าวกีฬา,ไทยรัฐออนไลน์